ಹಾಸನದಲ್ಲಿ ಕೊಹ್ಲಿಗಾಗಿ ಕಾಯ್ತಿದೆ ಚಿನ್ನದ ಮೈಕ್ರೋ ವಿಶ್ವಕಪ್

ಹಾಸನ: ವಿಶ್ವದೆಲ್ಲೆಡೆ ಈಗ ಕ್ರಿಕೆಟ್ ಜ್ವರ. ಇಂಗ್ಲೆಂಡ್‍ನಲ್ಲಿ ಇಂದು ನಡೆಯುತ್ತಿರುವ ವಿಶ್ವಕಪ್ ಕ್ರಿಕೆಟ್ ಪಂದ್ಯಾವಳಿಯಲ್ಲಿ ನಮ್ಮ ದೇಶ ಗೆದ್ದು ಬೃಹತ್ ಕಪ್ಪನ್ನು ಆಟಗಾರರು ಎತ್ತಿಹಿಡಿಯಬೇಕು ಎಂಬುದು ಪ್ರತಿಯೊಬ್ಬ ಭಾರತೀಯರ ಆಶಯವಾಗಿದೆ. ಭಾರತ ಅಲ್ಲಿ ಗೆದ್ದು ಬರಲಿ, ಗೆದ್ದು ಅಲ್ಲಿ ವಿಶ್ವಕಪ್ ಎತ್ತಿ ಹಿಡಿದಲ್ಲಿ ಹಾಸನದಲ್ಲಿಯೂ ಕೂಡ ಅವರಿಗಾಗಿ ಒಂದು ಮಿನಿ ವಿಶ್ವಕಪ್ ಕಾಯುತ್ತಿದೆ.

ಹೌದು. ಕಾಲು ಇಂಚು ಎತ್ತರವಿರುವ ಇನ್ನೂರು ಮಿಲಿ ತೂಕದ ಚೋಟಾ ಚಿನ್ನದ ವಿಶ್ವಕಪ್. ಹಾಸನದ ಕ್ರಿಕೆಟ್ ಪ್ರೇಮಿಯೊಬ್ಬರು ತಮ್ಮ ಕೈಚಳಕದಿಂದ ಈ ಮೈಕ್ರೋ ವಿಶ್ವಕಪ್ ಮಾಡಿದ್ದಾರೆ. ಹಾಸಸನ ನಗರದ ಹೊಸಲೈನ್ ರಸ್ತೆ ನಿವಾಸಿ ನರೇಂದ್ರ ತಮ್ಮ ಕೈಚಳಕದಿಂದ ಈ ರೀತಿ ವಿಶ್ವಕಪ್‍ನ ತದ್ರೂಪಿ ಮೈಕ್ರೋ ವಿಶ್ವಕಪ್ ತಯಾರಿಸಿದ್ದಾರೆ.

ಮೂಲತಃ ವಿಶ್ವಕರ್ಮರಾದ ನರೇಂದ್ರರಿಗೆ ಕ್ರಿಕೆಟ್ ಮೇಲೆ ಅಪಾರ ಪ್ರೀತಿ. ಈ ಹಿಂದೆಯೂ ಕೂಡ ಕಳೆದ ವಿಶ್ವಕಪ್‍ನಲ್ಲಿ ಬೆಳ್ಳಿಯ ವಿಶ್ವಕಪ್ ಮಾಡಿದ್ದ ನರೆಂದ್ರ ಅವರು ಈ ಬಾರಿ ಚಿನ್ನದ ಮೈಕ್ರೋ ವಿಶ್ವಕಪ್ ತಮ್ಮ ಕೈಯಾರೆ ಮಾಡಿದ್ದಾರೆ. ಅತೀ ಸಣ್ಣ ಕರಕುಶಲ ಕೆಲಸ ಮಾಡಿರುವ ನರೇಂದ್ರರವರ ಈ ಕೆಲಸಕ್ಕೆ ಪತ್ನಿಯ ಶಹಬ್ಬಾಸ್‍ಗಿರಿ ಕೂಡ ಸಿಕ್ಕಿದೆ.

ಅಂದ ಹಾಗೆ ಇಂಗ್ಲೆಂಡ್‍ನಲ್ಲಿ ಭಾರತ- ಪಾಕಿಸ್ತಾನ ನಡವಿನ ಪಂದ್ಯದಲ್ಲಿ ಭಾರತ ವಿಶ್ವ ಕಪ್ ಗೆದ್ದು ಕಪ್ಪನ್ನು ಎತ್ತಿ ಹಿಡದರೆ ಈ ಮೈಕ್ರೋ ವಿಶ್ವಕಪ್ ಅನ್ನು ಕೂಡ ನಮ್ಮ ತಂಡದ ನಾಯಕ ವಿರಾಟ್ ಕೋಹ್ಲಿಗೆ ನೀಡುತ್ತೇನೆ ಎಂದು ನರೇಂದ್ರ ತಮ್ಮ ಮನದಾಳದ ಮಾತು ಆಡಿದ್ದಾರೆ.